b'\n_START_ARTICLE_\nVasikan h\xc3\xa4nt\xc3\xa4\n_START_SECTION_\nMuuta\n_START_PARAGRAPH_\nElokuvan kuvamateriaali ja k\xc3\xa4sikirjoitus ovat tuhoutuneet. Komediallisen juonen sis\xc3\xa4lt\xc3\xb6 oli Elokuva-Aitta-lehdess\xc3\xa4 vuonna 1933 ilmestyneen muistelman mukaan seuraava:_NEWLINE_Kaksi miest\xc3\xa4 rakasti samaa naista. Toinen oli kunnon mies, toinen koiranleuka. Kunnon mies k\xc3\xa4vi ostamassa paakari Helinilt\xc3\xa4 laatikollisen paakelsia, koiranleuka sen sijaan satulamaakari Sundellilta vasikanh\xc3\xa4nn\xc3\xa4n._NEWLINE_Sill\xc3\xa4 aikaa kun kunnon mies pukeutui juhlatamineisiin menn\xc3\xa4kseen tapaamaan rakastettuaan, vaihtoi koiranleuka leivokset vasikanh\xc3\xa4nt\xc3\xa4\xc3\xa4n. Sankari ja sankaritar kuhertelivat Espiksen penkill\xc3\xa4 ja Pyynikin rinteell\xc3\xa4 ja lopuksi avattiin leivosrasia. Mink\xc3\xa4 j\xc3\xa4lkeen sankari sai sankarittarelta korvilleen rasiasta l\xc3\xb6ydetyll\xc3\xa4 vasikanh\xc3\xa4nn\xc3\xa4ll\xc3\xa4. Loppu._NEWLINE_Kuvauksen Espis viittasi n\xc3\xa4ht\xc3\xa4v\xc3\xa4sti H\xc3\xa4meenpuistoon, ja paakari Helin oli todenn\xc3\xa4k\xc3\xb6isesti leipuri Oskari Helin, jolla oli konditorialiike H\xc3\xa4meen\xc2\xadkadun ja Kuninkaankadun kulmassa sijainneessa Pulla-Helinin talossa (nykyisen Sokoksen tavaratalon paikalla).'